র‌্যাব-৭ এর কোম্পানী কমান্ডার মেজর মোঃ মেহেদী হাসান প্রেস ব্রিফিংয়ে জানান, ‘টেকনাফ সদর ইউনিয়নের ৮নং ওয়ার্ড মৌলভীপাড়ায় মোঃ রাসেলের বাড়িতে কতিপয় মাদক ব্যবসায়ী অবস্থান করার গোপন সংবাদের ভিত্তিতে র‌্যাব-৭ টেকনাফ ক্যাম্পের একটি অভিযানিক দল লেঃ শাহেদ মাহতাবের নেতৃত্বে সোমবার ২৭ আগস্ট বিকালে অভিযান পরিচালনা করে। র‌্যাবের উপস্থিতি টের পেয়ে বাড়ির মালিক মোঃ রাসেল পালিয়ে যেতে সক্ষম হয়। এসময় তল্লাশী করে ৩ লক্ষ ৭১ হাজার টাকা মুল্যের ৭৪২ পিস ইয়াবা বড়ি, ২ হাজার ৪০০ টাকা মুল্যের ৩ ক্যান বিদেশী বিয়ার, ৪টি মোবাইল সেট, মাদক বিক্রির নগদ ৫২ হাজার ২০০ বাংলাদেশী টাকা উদ্ধার করা হয়। উদ্ধারকৃত মাদকদ্রব্যের মুল্য ৩ লক্ষ ৭৩ হাজার ৪০০ টাকা। এব্যাপারে সংশ্লিষ্ট ধারায় মামলা দায়ের করে ধৃত আফিয়া বেগমকে টেকনাফ মডেল থানায় সোপর্দ করা হয়েছে’। ##